
Forretningsbetingelser 


PACSOFT ONLINE 


postnord 


Generelle oplysninger 


PostNord A/S (i det følgende ”PostNord”) stiller det 
internetbaserede IT system, Pacsoft Online, veder- 
lagsfrit (i basisudgaven) til rådighed for Kunder til 
brug for de typer af forsendelser, der er omfattet af 
Kundens aftale med PostNord. 


I Pacsoft Online har Kunden adgang til at udskrive 
adresselabels med stregkode og udarbejde og frem- 
sende elektroniske transportordrer (EDI) til Post- 
Nord. 


Kunden gives en ikke-eksklusiv brugsret til syste- 
met på de vilkår, der henholdsvis accepteres i for- 
bindelse med installationen af systemet, og der 
fremgår af disse forretningsbetingelser. De fysiske 
forsendelser, der sendes af Kunden, er reguleret af 
PostNords forretningsbetingelser. 


1.0 Kundens forpligtelser 
1.1 Brugere 


Såfremt Kunden har indgået aftale om anvendelse 
af Pacsoft Online, tildeler PostNord Kunden et bru- 
ger-ID og en adgangskode. 


Kunden har ansvaret for, at det alene er de personer 
hos Kunden, der skal arbejde med systemet, der har 
adgang til bruger-ID og adgangskode. 


1.2 Opbevaring af og ansvar for adgangs- 
koder 


Kunden har ansvaret for, at bruger-ID og adgangs- 
kode opbevares på betryggende vis. Kunden er an- 
svarlig for uretmæssig brug af systemet, som sker 
ved hjælp af de bruger-ID og kodeord, der er tildelt 
Kunden. 


Kunden vil blive debiteret for alle forsendelser sendt 
med adresselabels, der er udskrevet via systemet. 
Kunden kan endvidere blive opkrævet betaling for 
eventuelle fejlbehæftede transportordrer sendt via 
systemet, jf. forretningsbetingelserne for EDI. 


Der vil ikke ske refusion af forsendelsesprisen eller 
en eventuel betaling for en fejlbehæftet transport- 
ordre ved uretmæssig brug af systemet, medmindre 
forsendelsen eller transportordren er sendt efter, at 
Kunden forskriftsmæssigt har anmodet PostNord 
om at spærre adgangen til systemet, jf. pkt. 1.3. 


1.3 Spærring af systemadgang 


Hvis Kunden har mistanke om, at uvedkommende 
personer har fået adgang til bruger-ID og adgangs- 
koder, skal Kunden straks rette telefonisk henven- 
delse til PostNord og anmode om, at adgangen til 
systemet spærres. 


1.4 Tekniske krav 


Krav til teknisk udstyr og opsætning, herunder til 
internetforbindelse og printere, fremgår af post- 
nord.dk. 


Kunden har ansvaret for anskaffelse, installation, 
drift, vedligeholdelse og opdatering af egen IT in- 
stallation, herunder for hardware (PC og printer) og 

software (operativsystem, Internetværktøjer og in- 
ternetadgang), samt datatransmission via internet- 
tet. 


1.5 Adresselabel 


Det er Kundens ansvar, at adresselabels udskrives i 
en sådan kvalitet, at stregkoder kan læses maski- 
nelt, og at adresseoplysninger fremgår klart og ty- 
deligt. 


2.0 PostNords forpligtelser 
2.1 Spærring 


PostNord forpligter sig til, uden ugrundet ophold, at 
spærre Kundens adgang til systemet, når PostNord 
har modtaget meddelelse herom fra Kunden. 


Hvis PostNord får mistanke om misligholdelse eller 
misbrug, kan PostNord på eget initiativ spærre Kun- 
dens adgang til systemet. Kunden vil blive underret- 
tet om spærringen uden ugrundet ophold. 


2.2 Kundeservice 


Hvis Kunden konstaterer fejl, mangler eller uhen- 
sigtsmæssigheder i forbindelse med brugen af sy- 
stemet, kontaktes PostNord. 


PostNord afhjælper fejl i systemet med den ha- 
stighed, som PostNord bedømmer at være passende 
i forhold til fejlens art og omfang. 


2.3 Tilgængelighed 


Pacsoft Online er normalt tilgængelig alle dage hele 
døgnet, med undtagelse af planlagte driftsstop på 
grund af systemopdateringer, fejlretning eller vedli- 
geholdelse. Information om planlagte driftsstop gi- 
ves i systemet. 


PostNord tager forbehold for, at driftsforstyrrelser 
kan forekomme. 


3.0 Behandling af personoplysninger 


PostNord er dataansvarlig, når PostNord behandler 
personoplysninger i forbindelse med leveringen af 
ydelsen, fordi PostNord afgør, til hvilke formål og 
med hvilke hjælpemidler behandlingen foretages. 


PostNord behandler personoplysninger for at kunne 
levere ydelsen, for at kunne udvikle og teste Post- 
Nords IT-systemer, for at kunne udarbejde anony- 
miseret statistik og for at kunne tilbyde yderligere 
ydelser, der er naturligt forbundet med leveringen i 
henhold til kundeaftalen. 


Kunden forpligter sig til at informere sine medarbej- 
dere og sine egne kunder om PostNords behandling 
af personoplysninger. Du finder oplysninger om 
PostNords behandling af personoplysninger her: 
www.postnord.dk/personlige-oplysninger. 


4.0 Systemændringer 


PostNord forbeholder sig ret til at opdatere systemet 
med nye produkter og services samt layout for 
adresselabels. 


PostNord har endvidere ret til at ændre systemet 
eksempelvis for at tilpasse til ny teknik, nye rutiner 
for datasikkerhed eller nye administrative procedu- 
rer. 


Information om opdateringer gives i systemet og 
eventuelt pr. email. 


5.0 Ansvar 


Pacsoft Online stilles vederlagsfrit til rådighed for 
Kunden, og PostNord påtager sig derfor intet ansvar 
for systemet eller Kundens brug heraf. 


PostNord yder i intet tilfælde erstatning til Kunden 
eller til tredjemand. Der ydes således eksempelvis 
ikke erstatning for tab eller skade, der lides som 
følge af, at 


Uj systemet ikke er tilgængeligt, er ude af funk- 
tion eller indeholder fejl og mangler, eller 


. at Kundens adgang til systemet fejlagtigt 
spærres. 

